Diari Oficial de la Generalitat Valenciana


Sumari del DOGV 395, del 23-06-1986 (1986/806557)

DECRET 64/1986, de 19 de maig, del Consell de la Generalitat Valenciana, pel qual es crea la Comissió per al desplegament i l'aplicació de la Reglamentació sobre plaguicides.
------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/05/19/64/dof/vci/html**

### Dades del document

Número de DOGV
:   395

Data del DOGV
:   23-06-1986

Secció del DOGV
:   DISPOSICIONS GENERALS

Número del document
:   1986/806557


Data del document
:   19-05-1986

Organisme emissor
:   Conselleria de Sanitat i Consum

Tipus de document
:   Decret

Decret 64/1986, de 19 de maig, del Consell de la Generalitat Valenciana, pel qual es crea la Comissió per al desplegament i l'aplicació de la reglamentació sobre plaguicides.  
Es preocupació de la Generalitat Valenciana l'ús correcte dels plaguicides per tal de salvaguardar la salut de les persones, tant d'aquelles que els manegen com dels consumidors de productes agro-pecuaris.  
El Reial Decret 3349/1983, de 30 de novembre, aprovà la Reglamentació Tècnico-Sanitària per a la fabricació, la comercialització i la utilització de plaguicides. Amb la finalitat de desenvolupar-la i aplicar-la la adequadament al territori de la Comunitat Valenciana, i atés que abasta matèries que són competències de diverses Conselleries, s'observa la necessitat de coordinar les actuacions dirigides a la susdita finalitat.  
En atenció d'aquests motius, a proposta dels Consellers d'Agricultura i Pesca i de Sanitat i Consum, i amb la deliberació prèvia del Consell de la Generalitat Valenciana en sessió del dia 19 de maig de 1986,  
DECRETE:  
Article primer  
Es crea la Comissió per al desplegament i l'aplicació de la Reglamentació Tècnico-Sanitària sobre plaguicides, adscrita a la Conselleria d'agricultura i Pesca, amb les funcions i la composició que figuren en aquest Decret.  
Article segon  
Per tal d'aconseguir un ús correcte dels plaguicides, la Comissió té encomanades les funcions següents:  
-Proposta de normes i actuacions.  
-Planificació i organització de cursos i proves de capacitació.  
-Proposta i realització d'estudis.  
-Planificació i organització de la inspecció i el control oficial dels plaguicides.  
-Organització i coordinació del Registre Oficial d'Establiments i Serveis Plaguicides.  
-Qualssevol altra que li encomanen les Conselleries competents en la matèria.  
Article tercer  
La Comissió serà integrada per:  
-El Director General de la Producció Agrària de la Conselleria d'agricultura i Pesca o persona en qui delegue.  
-El Director General de Salut i Assistència Primària de la Conselleria de Sanitat i Consum, o persona en qui delegue.  
-Dos funcionaris del Servei de Protecció dels Vegetals de la Direcció General de la Producció Agrària de la conselleria d'agricultura i Pesca.  
-Dos funcionaris del Servei de Protecció de la Salut de la Direcció General de Salut i Assistència Primària de la Conselleria de Sanitat i Consum.  
La Comissió podrà requerir la col·laboració en qualitat d'assessor de la Direcció General de treball de la Conselleria de Treball i Seguretat Social i de la Direcció General d'innovació i Tecnologia Agràries de la Conselleria d'agricultura i Pesca, així com de qualsevol altre organisme o persona que estime convenient.  
La Comissió serà presidida pel Director General de la Producció Agrària de la Conselleria d'agricultura i Pesca. Actuarà com a Secretari un funcionari de la Direcció General de Salut i Assistència Primària de la Conselleria de Sanitat i Consum.  
Article quart  
La Comissió elaborarà el reglament propi de règim intern en el termini d'un mes des de la publicació d'aquesta disposició.  
DISPOSICIONS FINALS  
Primera  
Queden facultades la Conselleria d'agricultura i Pesca i la Conselleria de Sanitat i Consum per dictar les disposicions necessàries per a l'execució i el desplegament d'aquest Decret.  
Segona  
Aquest Decret entrarà en vigor l'endemà de la publicació en el Diari Oficial de la Generalitat Valenciana.  
València, 19 de maig de 1986.  
El President de la Generalitat,   
JOAN LERNIA I BLASCO  
El Conseller d'agricultura i Pesca,   
LLUIS FONT DE MORA I MONTESINOS  
El Conseller de Sanitat i Consum,   
JOAQUIN COLOMER i SALA


Còpia Permalink ELI